Сведчыць пра гэта хоць бы яго ліст-наказ сыну Ірэніўшу, які збіраўся ад’язджаць на вучобу ў Італію. Зачытаў вытрымкі з гэтага паслання старшы навуковы супрацоўнік Залескага музея-сядзібы Васіль Грыбанаў, які часта праводзіць інсцэніраваныя экскурсіі ў ролі малодшага сына Міхала Клеафаса. Аднак, пра ўсё па парадку. Музейны работнік, асабліва экскурсавод, проста абавязаны быць яшчэ і акцёрам. Тым больш, калі ён працуе ў сядзібе, якую ператварылі ў музей. Стварэнню своеасаблівай атмасферы, дамашняй утульнасці спрыяюць інсцэніраваныя экскурсіі, для правядзення якіх гід часова пераапранаецца ў строй той эпохі і пераўвасабляецца ў гаспадара ці гаспадыню палаца.